CELEX: E2013P0004
Language: lt
Date: 2013-04-06 00:00:00
Title: 2013 m. balandžio 6 d. „DB Schenker“ ieškinys ELPA priežiūros institucijai (Byla E-4/13)

20.6.2013   
            
            
               LT
            
            
               Europos Sąjungos oficialusis leidinys
            
            
               C 174/11
            
         2013 m. balandžio 6 d.„DB Schenker“ ieškinys ELPA priežiūros institucijai
   (Byla E-4/13)
   2013/C 174/07
   2013 m. balandžio 6 d.„Schenker North AB“, „Schenker Privpak AB“ ir „Schenker Privpak AS“ (toliau bendrai – „DB Schenker“), atstovaujamos advokato Jon Midthjell iš advokatų kontoros „Advokatfirmaet Midthjell AS“, Grev Wedels plass 5, 0151 Oslo, Norway, ELPA teisme pareiškė ieškinį ELPA priežiūros institucijai.
   Ieškovai prašo ELPA teismo:
   
               1)
            
            
               panaikinti ELPA priežiūros institucijos 2013 m. vasario 7 d. sprendimą byloje Nr. 73038 („DB Schenker“ – galimybė susipažinti su dokumentais), tiek, kiek juo neleidžiama susipažinti su patikrinimo dokumentais byloje Nr. 34250 (Norway Post/Privpak);
            
         
               2)
            
            
               nurodyti, kad ELPA priežiūros institucija (ir bet kuri šalis) padengtų bylinėjimosi išlaidas.
            
         
      Teisinės bei faktinės aplinkybės ir teismui pateikti ieškinio pagrindai:
   
   
               —
            
            
               Ieškovai – „Schenker North AB“, „Schenker Privpak AB“ ir „Schenker Privpak AS“ yra įmonės „DB Schenker“, tarptautinių krovinių vežimo ir logistikos paslaugų grupės, dalis. „Schenker North AB“ vykdo grupės krovinių vežimo verslo operacijas Norvegijoje, Švedijoje ir Danijoje, įskaitant patronuojamąsias įmones „Schenker Privpak AS“ ir „Schenker Privpak AB“.
            
         
               —
            
            
               2010 m. rugpjūčio 3 d. ieškovai pateikė prašymą leisti susipažinti su dokumentais byloje Nr. 34250 pagal taisykles dėl galimybės visuomenei susipažinti su dokumentais (toliau – RAD), nustatytas 2008 m. birželio 27 d. ELPA priežiūros institucijos sprendimu Nr. 407/08/COL. 2011 m. rugpjūčio 16 d. sprendime ELPA priežiūros institucija atsisakė suteikti galimybę susipažinti su tam tikrais bylos dokumentais („patikrinimo dokumentai“). Sprendimas panaikintas 2012 m. gruodžio 21 d. ELPA teismo sprendimu byloje E-14/11 tiek, kiek jis taikomas draudimui visiškai arba iš dalies susipažinti su patikrinimo dokumentais byloje Nr. 34250 Norway Post/Privpak.
            
         
               —
            
            
               Naujos taisyklės dėl galimybės visuomenei susipažinti su dokumentais buvo priimtos 2012 m. rugsėjo 5 d. taikant ELPA priežiūros institucijos sprendimą Nr. 300/12/COL. 2013 m. vasario 7 d. ELPA priežiūros institucija, remdamasi naujomis taisyklėmis dėl galimybės visuomenei susipažinti su dokumentais, priėmė sprendimą uždrausti susipažinti su kai kuriais patikrinimo dokumentais. Ieškovai siekia panaikinti tą sprendimą pagal Priežiūros institucijos ir Teismo susitarimo 36 straipsnį.
            
         Ieškovai tvirtina, kad ELPA priežiūros institucija, be kita ko:
   
               —
            
            
               buvo neteisi laikydama, kad 2012 m. RAD nepriklauso EEE teisei ir joms netaikomas vienodo aiškinimo principas, ir neteisėtai pritaikė naujas taisykles atgaline data,
            
         
               —
            
            
               pažeidė 2012 m. RAD 4 straipsnio 4 dalį ir pareigą motyvuoti, nustatytą Priežiūros institucijos ir Teismo susitarimo 16 straipsnyje, ir
            
         
               —
            
            
               pažeidė teisę iš dalies susipažinti, numatytą 2012 m. RAD 4 straipsnio 9 dalyje, ir pareigą motyvuoti, nustatytą Priežiūros institucijos ir Teismo susitarimo 16 straipsnyje.